section_heading: Životopis
paragraph_text: Glazbom se bavi od svoje 7. godine kada je dobio svoj prvi instrument harmoniku. Godinama svira i pjeva u glazbenim sastavima. Već 1979. god. je imao rock band Rock bube koji je nastao u splitskom kvartu Brda, s kojim je nastupao na mnogim autorskim koncertima ranih 80-ih dok je splitska rock scena bila poprilično živa u to vrijeme i dok su još postojali DORS-i (Dalmatinski omladinski rock susreti), a koncerti su znali potrajati i nekoliko dana za redom. U bandu su svirali: Zoran Grčić bass i vokal, Boris Krivec gitara i vokal, Zoran Krstulović solo gitara, Ivica Donkov bubnjevi, poslije je bubnjara zamijenio Milivoj Vuković, a na solo gitari se band-u pridružio Damir Lejo.